Top Chef

Top Chef on yhdysvaltalainen tositelevisiokilpailu, jossa kokit kilpailevat toisiaan vastaan ruoanlaittoon liittyvissä haasteissa. Tuomaristo arvioi kokkien suoritukset yhdessä vierailevan tuomarin kanssa, joka on yleensä tunnettu henkilö ruoka- tai viinialalta. Jokaisessa jaksossa putoaa yksi tai useampi kilpailija.

Top Chef-brändillä on kolme spin-off -sarjaa. Bravon tilaamat sarjat ovat Top Chef Junior, jossa kilpailee teini-ikäisiä,Bravo orders new 'Top Chef Junior' spinoff for young teenage chefs Top Chef: Masters, jossa kilpailijat ovat "ruokamaailman kirkkaimpia tähtiä, palkintoja voittaneita ja hyvin tunnettuja kokkeja",Bravo announces plans for new Top Chef: Masters spinoff sekä Top Chef: Just Desserts, jossa nimensä mukaisesti valmistetaan vain jälkiruokia. http://www.bravotv.com/blogs/the-dish/bravo-announces-top-chef-just-desserts Bravo TV.com Retrievd on October 26 

Formaatti
Jokaisen Top Chef -jakson aikana kilpailijat suorittavat kaksi haastetehtävää.

Quickfire -haasteessa jokaisen kokin on valmistettava tietyt vaatimukset täyttävä ruoka-annos (esim. tiettyä ainesosaa käyttäen) tai osallistua ruokamaailmaan liittyvään haasteeseen (esim. makutestiin). Yleensä kokeille annetaan enintään tunti aikaa haasteen suorittamiseen. Vieraileva tuomari valitsee vähintään yhden kokin haasteen voittajaksi. Kauden alussa kokille saatetaan myöntää koskemattomuus seuraavaa pudotusta varten. Kilpailijoiden määrän vähetessä voittaja saa muunlaisen palkinnon.

Pudotushaasteessa kokkien on valmistettava yksi tai useampi ruokalaji, jotka täyttävät tuomareiden asettamat vaatimukset. Suurin osa pudotushaasteista on yksilötehtäviä ja osassa täytyy valmistaa useita annoksia. Aikaa pudotushaasteeseen annetaan pari tuntia tai päivää. 

Pudotushaasteen päätyttyä tuomarit kommentoivat kokkien valmistamia annoksia, valiten niistä lopuksi parhaimman ja huonoimman. 

Sarjan jaksot etenevät edellä kuvatun mukaisesti 10-13 jakson ajan, kunnes käydään finaalikilpailu.

Vierailevat tuomarit
Viiden ensimmäisen kauden aikana kilpailussa on ollut yhteensä 61 vierailevaa tuomaria. Heistä 20 on voittanut Food and Wine Best New Chef -palkinnon ja 21 on vieraillut sarjassa useita kertoja: Anthony Bourdain, Rocco DiSpirito, Hubert Keller, Eric Ripert, Michelle Bernstein, Wylie Dufresne, Daniel Bouloud, Dan Barber, Ming Tsai, Scott Conant, Mike Yakura ja Ted Allen. Myös näyttelijä Natasha Richardson on vieraillut sarjassa tuomarina.

Palkinnot ja sponsorit
 Artikkeli Food & Wine -lehdessä
 Esitys Food & Wine Classic -messuilla Aspenissa, Coloradossa
 125 000 dollaria palkintorahaa (kausilla 1-5 palkintosumma oli 100 000 dollaria)
 Setti Sears Kenmore -keittiötarvikkeita (kaudet 1-2))
 Kulinaarinen matka Ranskan Alpeilla (Evianin rahoittamana: kausilla 3 ja 4)
 100 000 dollarin arvosta Macy's keittiötarvikkeita (kausi 6) 

Sears on toiminut sarjan sponsorina ensimmäisestä kaudesta alkaen yhdessä Calphalonin ja Toyotan kanssa.Sponsors Announced For Upcoming Season Of TOP CHEF - Includes Sears, Toyota, And Glad Top Chef aloitti GE:n kodinkoneiden käytön kolmannella kaudella. Muita sponsoreita ovat muun muassa Kingsford Charcoal, Wild Oats, Bertolli, Cold Stone Creamery, Kraft Foods, Nestlé, Quaker Oats, Baileys Irish Cream, T.G.I. Friday's, Red Robin, Continental Airlines, Breville sekä Bombay Sapphire.

Kaudet

Kausi 1
Top Chefin ensimmäinen tuotantokausi kuvattiin San Franciscossa, Kaliforniassa. Juontajana toimi Katie Lee Joel, tuomareina puolestaan Tom Colicchio ja Gail Simmons yhdessä vaihtuvien vierailevien tuomareiden kanssa. Las Vegasissa pidetyssä finaalissa toisiaan vastaan kilpailivat Harold Dieterle ja Tiffani Faison, joista voiton ja ensimmäisen "Top Chef" -tittelin vei Dieterle.

Kausi 2
Top Chefin toinen tuotantokausi kuvattiin Los Angelesissa, Kaliforniassa. Padma Lakshmi otti Katie Lee Joelin paikan juontajana. Ensimmäisen kauden tavoin myös toisella kaudella oli useita vierailevia tuomareita. Waikola Villagessa Havaijilla järjestetyn finaalin voitti Ilan Hall, Marcel Vigneron jäädessä toiseksi. Kolmanneksi sijoittunut Sam Talbot äänestettiin "fanien suosikiksi".

Kausi 3
Top Chefin kolmas tuotantokausi kuvattiin Miamissa, Floridassa. Padma Lakshmi jatkoi juontajana ja myös tuomaristo säilyi ennallaan. Top Chefin tittelin voitti Hung Huynh. Hänet haastoivat finaalissa Dale Levitskin ja Casey Thompson, joka äänestettiin myös ”fanien suosikiksi”. 

Kausi 4
Top Chefin neljäs kausi kuvattiin Chicagossa, Illinoisissa. Padma Lakshmi jatkoi juontajana ja Tom Colicchio päätuomarina. Gail Simmons ja Ted Allen vuorottelivat tuomariston kolmantena pysyvänä tuomarina. Puerto Ricossa järjestetyssä finaalissa Stephanie Izard eteni sarjan ensimmäiseksi naisvoittajaksi. Izard äänestettiin myös "fanien suosikiksi".

Kausi 5
Top Chefin viides tuotantokausi kuvattiin New York Cityssä. Toby Young otti Gail Simmonsin paikan tuomaristossa, tuomariston jatkaessa muilta osin samalla kokoonpanolla. Hosea Rosenberg voitti kilpailun haastajinaan finaalissa suomalaissyntyinen Stefan Richterin ja Carla Hall. "Fanien suosikiksi" äänestettiin Fabio Viviani, joka sijoittui kilpailussa neljänneksi.

Kausi 6
Top Chefin kuudes kausi kuvattiin Las Vegasissa, Nevadassa. Kauden finalistit olivat Kevin Gillespie sekä veljekset Bryan ja Michael Voltaggio. Michael voitti kilpailun ja Kevin äänestettiin kauden "fanien suosikiksi".

Kausi 7
5. lokakuuta 2009 Bravo julkaisi tiedon, että sarjaa tehdään seitsemäskin tuotantokausi.http://tvbythenumbers.com/2009/10/05/bravo-announces-pick-up-of-top-chef-season-seven/29573  TV by the Numbers. Retrieved on October 11, 2009. Kuvaukset aloitetaan huhtikuussa 2010.https://web.archive.org/web/20091122110551/http://www.bravotv.com/media/TOP%20CHEF%207%20-%20APPLICATION%20-%20FINAL%2010.28.09-UPDATED.pdf PDF file, retrieved from the BravoTV website on December 10, 2009.

Erikoisjaksot
4 Star All Star (1. kausi vs. 2. kausi)
6. kesäkuuta 2007 Bravo lähetti erikoisjakson nimeltä "4 Star All Star", jonka 25,000 palkintorahan voittajajoukkue saisi lahjoittaa valitsemaansa hyväntekeväisyyskohteeseen. Jakso toi takaisin yhteen ensimmäisen kauden kilpailijat Stephenin, Haroldin, Daven ja Tiffanin sekä toisen kauden kilpailijat Ilanin, Elian, Marcelin ja Samin. Jaksossa oli tavallisten jaksojen tapaan "Quickfire"-haaste sekä pudotushaaste. Jakso kuvattiin Miami Beachilla.

Quickfire-haaste: Tee kahden munan aamiainen 10 minuutissa käyttäen vain toista kättä. Palkinto: 100 dollarin extra voittajan ostoskassaan. 
 1. kauden joukkueen voittaja: Stephen.
 2. kauden joukkueen voittaja: Marcel.
 Lopullinen voittaja: Kausi 1
Pudotushaaste: Valmista neljän ruokalajin ateria 3. kauden kilpailijoille käyttäen simpukkaa, hummeria, ankkaa ja naudanlihaa. Joukkueille annettiin 30 minuuttia aikaa ostosten tekemiseen ja kokkaukseen kaksi tuntia. Annokset tarjottiin samaan aikaan ja eniten voittoja saanut joukkue voitti koko haasteen.
 SIMPUKAT: Dave teki kylmäsavustettuja simpukoita ja triplaoliivitapenaadia sitruunavinaigretten kera. Elie teki simpukoita sitrusmarmelaadin ja lehtisikurin kera. Elia voitti.
 HUMMERI: Stephen teki beurre blancissa marinoitua hummeria kukkakaalin ja crème anglaisen kera. Marcel teki hummeriduon vaniljageléen ja hummerikuohun kera. Stephen voitti.
 ANKKA: Harold teki tulisia ankanlihapullia gnocchien kera. Ilan teki mantelitäytteistä ankanrintaa villiriisin, valkoparsan ja raa'an munankeltuaisen kera. Harold voitti.
 NAUDANLIHA: Tiffani teki nautaa kermaisen polentan kanssa tarjoiltuna. Sam teki naudanlihaa sienien ja sipulin kera. Tiffani voitti.
 VOITTAJA: 1. kausi kolmella voitollaan
Tuomarit: Tom Colicchio,  Gail Simmons ja Ted Allen.
Stephen, 1. kauden joukkueen Quickfire-kisan voittajana valitsi joukkueen hyväntekeväisyyskohteeksi rintasyövän tutkimista tukevan järjestön Susan G. Komen for the Cure.
Marcel, 2. kauden joukkueen Quikfire-kisan voittajana valitsi joukkueen hyväntekeväisyyskohteeksi lasten nälkäänäkemistä ehkäisevän järjestön Share Our Strenghth.

Top Chef juhlapyhäerikoinen
24. joulukuuta 2007 esitetty erikoisjakso sisälsi valittuja kokkeja kolmelta ensimmäiseltä tuotantokaudelta pääpalkintona 20,000 dollaria. Jakson juonsi Padma Lakshmi ja tuomareina toimivat Ted Allen, Tom Colicchion ja Gail Simmons. Kilpailuun osallistuivat Tiffani ja Stephen (1. kausi); Josie, Marcel ja Betty (2. kausi); CJ, Tre ja Sandee (3. kausi).

Quickfire-haaste: Kokit vetivät veitset veitsitelineestä saadakseen selville missä järjestyksessä he ottaisivat lahja-ruoka-ainekset kuusen alta. Vuorollaan kokki voi "varastaa" jo avatun lahjan tai ottaa uuden lahjan kuusen alta.
Voittaja: CJ (Paahdettuja maapähkinöitä omenoiden ja katkarapujen kera) 
Vieraileva tuomari: Eric Ripert
Palkinto: Koskemattomuus seuraavassa pudotushaasteessa.
Pudotushaaste: Valmista kolmen ruokalajin ateria yhdeksän henkilön juhliin. Jokaisen annoksen jälkeen kaksi kokeista pudotettiin. 
Ruokalaji 1: Stephen ja Sandee pudotettiin.
Ruokalaji 2: Josie ja Betty pudotettiin.
Ruokalaji 3: Marcel ja CJ pudotettiin
Yllätyshaaste: Kolmen ruokalajin jälkeen Tiffani ja Tre joutuivat yllätyshaasteeseen, jonka tehtävänä oli valmistaa valinnainen ruokalaji 30 minuutissa.
VOITTAJA: Tiffani
Voittajan menu: 
Ensimmäinen annos: Pekoniin käärittyjä omenoita salaatin ja omena-kanakastikkeen kera
Toinen annos: Paahdettua ankan rintaa Spaetzlen päällä viini- ja appelsiinikastikkeen kera
Kolmas annos: Suolattua Butterscotch-vanukasta kermavaahdon kera
Yllätys annos: Haudutettua vasikanlihaa lehtitaikinan päällä tryffelivoin kera
Vierailevat tuomarit: Eric Ripert, Elizabeth Falkner, Norman van Aken, Alan Wong ja Alfred Portale

Top Chef jälleennäkemispäivällinen
4. marraskuuta 2009 Fabio Viviani viidenneltä kaudelta kutsui kilpailijoita menneiltä sekä viidenneltä kaudelta kokkamaan, syömään ja juttelemaan. Paikalle saapuivat Harold ja Tiffani ensimmäiseltä kaudelta; Ilan ja Marcel toiselta kaudelta; Casey, Dale ja Hung kolmannelta kaudelta; Richard ja Lisa neljänneltä kaudelta; sekä Carla, Fabio ja Stefan viidenneltä kaudelta.

 Katso myös 
 Top Chef Suomi

Lähteet

 Aiheesta muualla 


 Kotisivut (englanniksi)
 TV.com (englanniksi) 

Luokka:Tositelevisiosarjat
Luokka:Yhdysvaltalaiset televisiosarjat